Document ID: 32008D0222

ODLOČBA KOMISIJE
z dne 13. marca 2008
o spremembi Odločbe 2004/432/ES o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES
(notificirano pod dokumentarno številko C(2008) 932)
(Besedilo velja za EGP)
(2008/222/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS ter 91/664/EGS (1) ter zlasti četrtega pododstavka člena 29(1) Direktive,
ob upoštevanju naslednjega:
(1)
Direktiva 96/23/ES določa ukrepe za nadzor snovi in skupin ostankov iz Priloge I k Direktivi. V skladu z Direktivo 96/23/ES morajo zadevne tretje države za vključitev na sezname tretjih držav, iz katerih je državam članicam dovoljeno uvažati živali in osnovne proizvode živalskega izvora, ki jih zajema ta direktiva, in za ohranitev na teh seznamih predložiti program z jamstvi, ki jih dajejo v zvezi z nadzorom skupin ostankov in snovi iz navedene direktive.
(2)
Odločba Komisije 2004/432/ES z dne 29. aprila 2004 o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES (2) vsebuje seznam tretjih držav, ki so predložile program nadzora nad ostanki z jamstvi, ki jih dajejo v skladu z zahtevami navedene direktive.
(3)
Brazilija je Komisiji predložila nov program nadzora nad ostanki škodljivih snovi v medu. Ocena navedenega programa kaže, da zagotavlja zadostna jamstva glede nadzora ostankov škodljivih snovi v medu v navedeni tretji državi. Poleg tega je bilo ob inšpekcijskem obisku ugotovljeno, da je pristojni organ znatno napredoval pri izvajanju celostnega programa za nadzor nad ostanki škodljivih snovi v medu in da navedena tretja država sedaj izpolnjuje zahteve Skupnosti v zvezi z medom. Zato je treba v seznam Priloge k Odločbi 2004/432/ES pri Braziliji dodati med.
(4)
Odločbo 2004/432/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2004/432/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 13. marca 2008

Labels: 20
17
5
6